stanford-oval/wikipedia huggingface dataset:
בינה עסקית
מחסן נתונים ו-BI

מחסן נתונים הוא בדרך כלל מסד נתונים המשמש מערכות תומכות החלטה ובכלל זה מערכות BI. מסד נתונים זה הוא בדרך כלל מסד נתונים גדול יחסית הניזון מנתונים תפעוליים ממספר גדול של מקורות שונים. הנתונים מועברים למסד הנתונים באמצעות תהליך ETL ‏(Extract, Transform, Load). בשלב הראשון (Extract) מועתקים הנתונים מהמקורות למסד נתונים ביניים (Staging). בשלב השני (Transform) עוברים הנתונים שינויים, כגון: סיכום נתונים פרטניים לנתון אחד חשוב מבחינה עסקית. כך, למשל נתון על מכירה בודדת של מוצר עשוי להיות לא מעניין לצורך קבלת החלטות עסקיות ולכן הוא מסוכם לנתון כולל של כל המכירות באזור גאוגרפי מסוים. בשלב השלישי נטענים הנתונים למחסן הנתונים.
בגלל כמויות הנתונים הגדולות בדרך כלל מבוצע התהליך המתואר לעיל בעיבוד באצווה (Batch processing).
במקרים רבים עיבודי הבינה העסקית המתבצעים מול מחסן נתונים הם עיבודים שתוצאותיהם חשובות לדרגי הניהול הגבוהים, משום שהם מתייחסים לחלק גדול מהפעילות העסקית בארגון. כמו כן במקרים רבים אין מדובר בדיווחים פשוטים, אלא בתוצאות של ניתוחים מורכבים המבוססים על כריית מידע.
קלט תחליפי למחסן נתונים הוא Data Mart (או מרכול נתונים), שדומה בתכונותיו למחסן הנתונים למעט היקף וגודל: הוא מעין מחסן נתונים חלקי המתייחס לחלק ממערכות הארגון או למערכת יחידה.
עיבוד אנליטי מקוון (OLAP)

מערכות תפעוליות, כדוגמת מערכות המשמשות מוקד שירות (Call Center) או מערכת לתכנון משאבי ארגון (ERP) מתבססות על מסדי נתונים המיועדים לעיבוד תנועות מקוון (Online Transaction Process), ומכוונים לביצוע מהיר של טרנזקציות ולזמני תגובה מהירים. מסיבה זו במסדי הנתונים המיועדים למערכות אלו המידע לא מוחזק בדרך כלל לתקופת זמן ארוכה, והמידע המוחזק משתנה תכופות. בעיבוד אנליטי מקוון המידע עשוי להיות מאוחסן במודל נתונים רב-ממדי, באופן המאפשר לענות על שאלות אנליטיות רב-ממדיות במהירות. מודל נתונים זה נעזר בין היתר בשיטות של מסדי נתונים היררכיים. העיבוד האנליטי המקוון נמצא בשימוש בין היתר בדיווחים עסקיים על מכירות, בשיווק, בניהול תהליכים עסקיים, בתקצוב, בחיזוי, בדיווחים פיננסים ועוד.
מושג מרכזי בליבה של מערכת OLAP הוא קוביית OLAP‏ (OLAP cube). קוביית OLAP מורכבת מנתונים מספריים הנקראים מדידות אשר משתייכים לממדים. קוביית OLAP נבנית לרוב על פי סכמת כוכב (Star schema) או סכימת פתיתי שלג (Snowflake schema). המדידות נגזרות מהרשומות בטבלת העוּבדות ואילו הממדים נגזרים מטבלאות הממדים. דוגמה לקוביית OLAP עשויה להיות כזו המאחסנת מכירות כמדידות, ותאריך/זמן כממד. לכל מכירה יש ממד זמן המספק פרטים נוספים על המכירה. ניתן להוסיף ממד נוסף לקוביית ה-OLAP באמצעות הוספת שדה נוסף לטבלת העובדות.
השיטה הנפוצה לתשאול מסדי נתונים רב-ממדיים היא באמצעות MDX.
כריית מידע

באמצעות שימוש בכריית מידע יכול הארגון לגלות מידע חבוי הטמון במחסני הנתונים או ב-Data marts, ולהסיק מסקנות מהצלבתו. כריית המידע מאפשרת לגלות ידע במסדי הנתונים, באמצעות מחקר וניתוח של הכמות הגדולה של המידע באמצעים אוטומטיים ככל שניתן, וכך לגלות דפוסים תקפים חדשים, שימושיים ובעלי משמעות.
הבעיות הנפוצות המטופלות בכריית מידע הן בעיות סיווג, ניתוח אשכולות, רגרסיה ולמידת חוקי אסוציאציה.
בבעיות סיווג בונים באמצעות כריית המידע מודל סיווג בהתאם לדוגמאות שנאספו בעבר, ובאמצעותו מסווגים מקרים חדשים. בנק, למשל, יכול לבנות מודל סיווג של לווי משכנתא בהתאם לדוגמאות שנאספו בעבר. כאשר מגיע לקוח חדש המבקש משכנתא הוא מסווג לפי מידת הוודאות שהוא אכן יצליח לעמוד בעתיד בהחזרי ההלוואה.
בעיות של ניתוח אשכולות דומות לבעיות סיווג, אך הקבוצות שאליהן הפריטים יסווגו אינן מוגדרות מראש. האלגוריתם מחלק את הרשומות לאשכולות, כך שבכל אשכול נמצאות רשומות בעלות מאפיינים דומים. למשל ניתן להיעזר באלגוריתם לניתוח אשכולות כדי לפלח את לקוחות החברה.
בבעיות רגרסיה מאפשרת כריית נתונים מציאת פונקציה אשר מנבאת את המודל של הנתונים. דוגמאות לבעיות כאלו בתחום הבינה העסקית הן למשל חיזוי מכירות, ניבוי הצלחה בלימודים אקדמיים על פי בחינות בגרות ומבחנים פסיכומטריים או מידת ההשפעה של הפרסום על קניית המוצרים.
למידת חוקי אסוציאציה נועדה למצוא קשרים מעניינים בין פריטים שונים של נתונים. הדוגמה הנפוצה ביותר היא ניתוח סל קניות. במקרה זה מנסים למצוא האם יש חוקיות בין מוצרים שונים שנרכשו על ידי אותו לקוח באותה קנייה. למשל ניתן לדעת אילו מוצרים נרכשים בדרך כלל יחדיו (בירה וחיתולים). בהתאם לתוצאות ניתן לסדר את המוצרים במרכול בצורה האופטימלית.
בינה עסקית תפעולית

יצירת מסדי נתונים שמהווים קלט לדיווחים וניתוחים של בינה עסקית עשויה להיות תהליך שאורך זמן רב. בגלל הצורך העסקי להגיב בזמן קצר לאירועים תפעוליים נדרש דווח או ניתוח מיידי או מהיר. צורך זה הגדיר תחום חדש ומתפתח במהירות של בינה עסקית תפעולית
בבינה עסקית תפעולית מופקים הניתוחים והדו"חות ישירות מנתוני המערכות התפעוליות של עיבוד תנועות מקוון, ללא תהליכים של יצירת מסד נתונים ייעודי למערכות הבינה העסקית. במקרים רבים הבינה העסקית מייחסת אירוע שהתרחש במהלך עיבוד תנועה מקוונת ליעדים עסקיים טקטיים של הארגון. במקרים רבים תצוגת הדיווחים תהיה מקוונת, על מנת לאפשר תגובה בזמן קצר. דוגמה לדווח בינה עסקית תפעולית הוא הנושא של זיהוי רמייה (Fraud Detection). בזמן ביצוע עיבוד תנועה מקוונת, מנתחת מערכת בינה עסקית העוסקת בזיהוי רמייה את מאפייני ונתוני הטרנזקציה, וכאשר מזוהה רמייה מדווחים הנתונים מידית.
בינה עסקית תפעולית קשורה לאירועים המתרחשים במערכת הממוחשבת, לפיכך קיים קשר הדוק בינה לבין ארכיטקטורה מוכוונת אירועים (Event Driven Architecture בראשי תיבות EDA) הנקראת גם SOA 2.0.
שימושים עיקריים

תחום הבינה העסקית, בדומה לתחומים כמו BPM או SOA, הוא תחום שתכליתו התאמה (Allignment) בין הארגון או העסק לבין מערכות המידע. אחד ההיבטים של התאמה כזו הוא היכולת של המשתמש העסקי לבצע באופן עצמאי פעולות הקשורות לעסק במערכות מחשוב, ללא הצורך בתיווך של מומחה מחשוב.
הצורך של ארגונים להגיע להתאמה כזו, גורם לכך שנעשה שימוש הולך וגובר ב-BI. השימוש הנפוץ ביותר הוא לדיווחים בעלי משמעויות עסקיות. שימוש נוסף הוא לדיווחים לצורכי מחקר או ניתוח.
ניתן לסווג את הדיווחים לסוגים על פי מאפיינים:
טווח הדיווח - הדיווח עשוי להיות ברמה אישית, מחלקתית או ברמת הארגון כולו. כמו כן הבינה העסקית עשויה להיות תומכת החלטה או תפעולית (כלומר: נושאים הקשורים במערכות תפעוליות נתונים ממערכות אלה).
סוג הדיווח:
דיווח קבוע - דיווח שהוגדרו מראש מאפייניו, תדירויות הפקתו (למשל: אחת לחודש) והגורמים אליהם ישלח.
דיווח אד-הוק - דיווח בהתאם לצרכים ולדרישות נקודתיים. היוזם והמבצע עשוי להיות משתמש עסקי.
מהות הדיווח - דיווח של נתונים גולמיים שעברו מניפולציות או דווח לאחר ניתוח של דפוסים מורכבים המבוססים על כריית מידע או על OLAP.
תצוגת הדיווח -דיווח גרפי או תווי. דיווח הנשלח לקובץ, מדפסת או מסך. הדיווח הגרפי עשוי להיות מבוסס על תרשימים (Charts) ותמונות.
מוצרי BI

שוק מוצרי ה-BI עובר תהליך של צמצום מספר המוצרים. חלק מיצרני המוצרים המובילים נרכשים על ידי חברות גדולות יותר וחלק מהיצרנים שאינם מובילים נעלמים מהשוק.
להלן פירוט ביחס למספר מוצרים:
Click BI - חברה ישראלית שפיתחה מערכת BI לחברות בינוניות או קטנות, אשר אינה דורשת אינטגרציה או הטמעה ומאפשרת בניית דוחות ללא צורך באנשי מקצוע או מתכנתים.
Oracle BI EE - של חברת אורקל, מיועד לארגונים גדולים וקטנים כאחד.
Business Objects - הייתה היצרן המוביל מבחינת נפח שוק עד ינואר 2008 אז הושלמה רכישתה על ידי חברת SAP.
Sap Analytics Cloud - שירות ויזואליזצית BI\דוחות בענן שמספקת SAP (חברה), לחברות שיש להן מערכת ליבה (ERP) של SAP.
Cognos - אחת החברות המובילות מבחינת נפח שוק. רכישתה על ידי חברת IBM הושלמה בינואר 2008.
Siebel - חברה שהייתה ידועה כחברה מובילה בתחום ה-CRM. פיתחה יכולות BI כחלק מהפתרון ל-CRM אנליטי. בשלב מאוחר יותר ניסתה למצב את פתרון ה-BI שלה גם כפתרון BI החורג מגבולות ה-CRM. נרכשה על ידי חברת Oracle. חברת Oracle השתמשה במוצרי ה-BI של Siebel כבסיס לפתרון BI כללי.
QlikTech - חברה שוודית-אמריקאית היוצרת ענן נתונים המכיל קשרים לוגיים מרובים ומאפשרת למשתמשים בלתי מיומנים לקבל יכולת ניתוח נתונים מתקדמת.
Hyperion - חברה שעסקה בתחום של Enterprise Performance Management. נרכשה על ידי Oracle בשנת 2007 והפתרון שלה מהווה חלק מפתרון ה-BI של החברה.
SAS - חברה שמספקת פתרונות BI בתחום כריית מידע ובנוסף לכך גם דיווחים. מתמחה בעיקר במודלים של תחזיות ובאופטימיזציה.
SPSS - מוצריה מספקים פתרונות דומים לפתרונות שמספקת חברת SAS. נרכשה על ידי חברת IBM בשנת 2009.
מיקרוסופט Power BI - פתרון מבוסס ענן, המספק המחשות חזותיות ואינטראקטיביות, לארגונים קטנים וגדולים..
Information Builders - יצרן פתרונות תווכה למסדי נתונים. פוקוס, מוצר דיווחי הבינה העסקית הוותיק שלו, חוּדש ועוֹבד בממשק Web.
Micro Strategy - חברה המתמחה בבינה עסקית כלל ארגונית המבוססת על מחסני נתונים גדולים.
Panorama - חברה ישראלית העוסקת ב-OLAP. מציעה פתרון המשתלב עם הפתרונות של Microsoft, Oracle ו-SAP.
Jaspersoft ו Pentahoe - מוצרי קוד פתוח.
Sisense -  חברה ישראלית-אמריקאית אשר פיתחה ומשווקת כלי בינה עסקית ואנליטיקה המיועד בעיקר לניתוח מידע מורכב ומאגרי מידע גדולים ומבוזרים (Big Data).
DataWiz - חברה ישראלית שפיתחה מערכות בינה עסקית מבוססות ייעוץ עסקי ופיננסי. החברה מציעה פתרונות מדף מנקודת מבטם של בכירים במשק ובכך ניתן לדלג על השלבים בדרך למערכת בינה עסקית ולקבלה ישירות כמוצר.
סקייליין AI - חברה ישראלית העוסקת בפיתוח תוכנת בינה עסקית המשתמשת בלמידה עמוקה לניהול השקעות בנדל"ן.
Tableau - חברה אמריקאית, הנחשבת מהמובילות בתחום פתרונות ה-BI ומספקת פתרון אינטואטיבי ליצירת דו"חות ללא ידע מקדים בתכנות. במהלך 2019, נרכשה על ידי Salesforce.
ראו גם

מחסן נתונים
Data Mart
Executive Information Systems
מערכת תומכת החלטה
Enterprise Performance Management
בינה עסקית 2.0
בינה תפעולית
כלל עסקי
בינה עסקית 3.0
לקריאה נוספת

Aberdeen Group, Business Intelligence Deployment Strategies, Time and User Demand - The Drivers for SaaS BI, Aberdeen Group, April 2008
DataWiz,Finance and Business consulting based Business Intelligence systems, empiric data analysis https://www.datawiz.co.il
הערות שוליים

↑  D.J. Power, "A Brief History of Decision Support Systems", version 4.0, March 10, 2007. DSSResources.COM. Retrieved 2008-07-10.
↑  http://www.dwreview.com/OLAP/Introduction_OLAP.html
↑  Bill Palace, Data Mining: What is Data Mining?
↑  Colin White, "The Next Generation of Business Intelligence: Operational BI", May 2005, Information Management.com
↑  http://www.qlikview.com/us/company/press-room/press-releases/2012/en/0217-qliktech-announces-fourth-quarter-and-full-year-2011-financial-results
↑  https://powerbi.microsoft.com/en-us/blog/gartner-recognizes-microsoft-as-a-leader-in-analytics-and-bi-platforms-for-11-consecutive-years/
↑  http://www.sisense.com/press-room/pr/sisense-announces-30m-in-series-c-financing/
| --- | --- |
בקרת זהויות :  GND: 4588307-5  NKC: ph280139 
סכמת כוכב – סכמה נפוצה במחסני נתונים
סכימת פתיתי שלג – סכמה נפוצה במחסני נתונים
אילוסטרציה של קוביית OLAP המייצגת מידע רב ממדי
ג'וזף קאואן

| --- | --- |

הוועידה הראשונה של הפדרציה הציונית באנגליה (1899). בין המשתתפים ג'וזף קאואן, דוד וולפסון, סר פרנסיס מונטיפיורי, לאופולד גרינברג, דב האז, הרברט בנטוויץ', משה גסטר, בנימין זאב הרצל
 לידה:  1868 
 פטירה:  1932 (בגיל 64 בערך) 
 מדינה:  הממלכה המאוחדת 
 
ועד הצירים בחזית רכבת בלוד, בדרך ליפו ולתל אביב, 4 באפריל 1918. משמאל: קפטן אריק וולי, אדם לא מזוהה, זאב גלוסקין, מרדכי הכהן, לאון סימון, סילביין לוי, ישראל זיו, ג'וזף קאואן, חיים ויצמן, ויליאם אורמסבי-גור. על הרכבת: דוד אדר, וולטר מאייר, אהרן אהרנסון, ז'יל רוזנהק.
ג'וזף קאואן (באנגלית: Joseph Cowen‏; 1868 – 26 במאי 1932) היה איש עסקים ופעיל ציוני-בריטי, מייסד הפדרציה הציונית הבריטית (ארגון הגג של התנועה הציונית בבריטניה) ב-1899 ונשיאה.
ביוגרפיה

לאחר שהשתתף ב-1897 בקונגרס הציוני הראשון בההשפעת קרוב משפחתו ישראל זנגוויל, היה קאואן לאחד מיועציו של בנימין זאב הרצל באנגליה, יחד עם זנגוויל ולאופולד גרינברג. הוא היה חבר במשלחתו של הרצל בשנת 1902 לקושטא, למשא ומתן עם הסולטאן עבדול חמיד השני, לקבלת צ'ארטר להתיישבות יהודית בארץ ישראל. לאחר כישלון שליחות זו, היה קאואן שותף גם בהכנות לתוכנית אל עריש יחד עם גרינברג, זנגוויל, מאקס נורדאו ואלכסנדר מרמורק.
ב-1902 היה קאואן ממקימי אוצר התיישבות היהודים והחברה הבת בנק אנגלו-פלשתינה וחבר בדירקטוריון הבנק. החל מ-1919 ועד מותו היה יושב ראש הדירקטוריון.
קאואן סייע לזאב ז'בוטינסקי ודוד אידר (שהיה גיסו של קאואן) בהקמת הגדוד העברי, בין השאר באמצעות מימון העיתון אונזער טריבונע שנוסד ב-1916 כשייעודו הראשוני היה לקדם מטרה זו.
קאואן היה בין אנשי צוותו של חיים ויצמן שעסקו בהכנת הקרקע להצהרת בלפור (1917).
היה חבר בוועד הצירים שהגיע מטעם ההסתדרות הציונית לארץ ישראל באפריל 1918.
בין השנים 1921–1922 היה חבר ההנהלה הציונית ויושב ראש קרן היסוד בבריטניה.
שהה בארץ ישראל במסגרת המכביה הראשונה ב-1932. ימים ספורים לאחר חזרתו לאנגליה נפטר בגיל 64.
יחסיו האישיים של הרצל עם קאואן

הרצל יצק בספרו אלטנוילנד את דמותו הבדיונית של "ג'ו לוי", המארגן המוכשר של בנין הארץ, על פי תבנית ידידו קאואן.
בצוואתו מינה הרצל את ג'וזף קאואן לאפוטרופוס של בנו, האנס הרצל, וציווה לשולחו לאנגליה לשם חינוכו בפנימיה יהודית דתית. לאחר מותו של הרצל ב-1904 מילא קאואן אחר רצונו האחרון של ידידו, אולם האנס היה בן 13 במות אביו, נער רגיש ופגיע, ואילו קאואן חשוך הילדים והמסוכסך עם אשתו לא היה מסוגל לספק לנער בית חם או תמיכה רגשית הולמת. דוד וולפסון הוא שהיה משענתו הרגשית של האנס בנעוריו באנגליה. האנס לא התערה חברתית בין תלמידי "קליפטון קולג'" וסבל שם מהתעללויות, עם זאת סיים את לימודיו בהצטיינות והתקבל לאוניברסיטת קיימברידג'.
הערות שוליים

↑  מסמכים ובעיתונות העברית מתקופתו מכונה גם "יוסף קובן/כובן"
↑  ישיבת ועד הפועל הגדול, הצבי, 20 בנובמבר 1911
↑  הרצאת מר יוסף קובן במסדרה הציונית בפריז, דואר היום, 10 במאי 1921
↑  יוסף קובן ז"ל, הארץ, 26 במאי 1932
↑  באזכרה ליוסף קובן ז"ל, הארץ, 31 במאי 1932
| --- | --- |
בקרת זהויות :  NLI: 987007506155205171  VIAF: 310738233   WorldCat (עם VIAF): 310738233 
חופשה באלטאאוזה אוסטריה ב-1902, מימין לשמאל: בשורה האחורית עומד מקס עמנואל מנדלשטם; בשורה האמצעית יושבות: רעיית דוד וולפסון, גברת מנדלשטם, גברת קאואן, ז'אנטה הרצל (בבגדי אבל לאחר פטירת בעלה), ג'ולי הרצל; בשורה הקדמית יושבים על הקרקע: ג'וזף קאואן, בנימין זאב הרצל.
בריאן דיק

| --- | --- |
אין תמונה חופשית
 לידה:  1 בפברואר 1978 (בן 46) דנטון הולם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992 
 מקום לימודים:  האקדמיה למוזיקה ולאמנויות הדרמה של לונדון  בית הספר למחול אלמהרסט 
 פרופיל ב-IMDb
 
בריאן דיק (באנגלית: Bryan Dick; נולד ב-1 בפברואר 1978) הוא שחקן אנגלי שכיכב בסרטי קולנוע, תוכניות טלוויזיה ומחזות תיאטרון בבריטניה ובארצות הברית.
ביוגרפיה

דיק נולד בדנטון הולם שבעיר קרלייל באנגליה. בילדותו למד לרקוד בבית הספר למחול "Joy Irvings dance & Wendy Allens" בקרלייל. אחר כך למד ב-"Elmhurst Ballet School" בסארי והמשיך ללמוד ב-"Cumbria Institute of the Arts" ובאקדמיה למוזיקה ולאמנויות הדרמה של לונדון (LAMDA). בהיותו ילד כבר הופיע כשחקן באופן מקצועי. תפקידו הגדול הראשון היה במיני-סדרה "חייו וזמניו של הנרי פראט" של רשת ITV בשנת 1992. בהיותו תלמיד בקרלייל הוא ניגן בבאס ושר עם להקה בשם "Freud's Toys". הלהקה לא זכתה להצלחה רבה אבל היא עזרה לקדם להקות אחרות מהאזור.
מאז סיום לימודיו ב-LAMDA עבד דיק בעיקר בטלוויזיה. הוא גילם את ארצ'י הצעיר, אותה דמות שגילם פיל דייוויס, בסדרת הטלוויזיה "שיניים לבנות" עיבוד לרומן באותו שם מאת זיידי סמית'. ב-2004 הופיע בתפקיד משנה בסדרה "בלקפול" וגילם את עוזרו של דייוויד טננט שהופיע בתפקיד בלש משטרה. דיק שיחק בתפקיד ראשי בסדרה "20,000 Streets Under the Sky", המבוססת על הטרילוגיה מאת פטריק המילטון (אנ'), בה גילם את בוב, אידיאליסט המתאהב בזונה.
ב-2005 שיחק דיק בתפקיד תומאס וייאט במיני-סדרה "המלכה הבתולה" בכיכובה של אן-מארי דאף בתפקיד אליזבת הראשונה, מלכת אנגליה. עוד באותה שנה הופיע בתפקיד פרינס טרווידרופ בסדרה זוכת הפרסים "הצוואה" עיבוד של ה-BBC לרומן "בית קדרות" מאת צ'ארלס דיקנס. ב-2007 חזר ושיחק בדמות נוספת מספריו של דיקנס והפעם פרדי טרנט בעיבוד לרומן "בית ממכר עתיקות", וכן לוהק בדמות דני בקומדיית מצבים חדשה של ITV בשם "נמכר!". דיק השתתף בסרט "Ordeal By Innocence" מסדרת סרטי "גברת מארפל" על פי ספריה של אגאתה כריסטי בכיכובה של ג'רלדין מקיואן. ב-2008 הופיע בתפקיד אדם בפרק בסדרת המדע בדיוני "טורצ'ווד". הוא גילם את הדמות של ג'ק וייאט בסדרת הטלוויזיה הפופולרית "לגדול בלי בושה". בדרמה "Excluded" של ה-BBC שיחק בתפקיד מר איאן בייטלי.
דיק הופיע בקולנוע בסרטים אחדים בהם ב-2003 שיחק בתפקיד ג'וזף נאגל בסרט "אדון ומפקד: הצד הרחוק של העולם" שביים פיטר ויר בכיכובו של ראסל קרואו, ובתפקיד אדם זאב בסרט "דם ושוקולד" (אנ') משנת 2007. עוד השתתף בסרט "אחים בראש" (2005) ו"משחק אותה קובריק" (2006).
על במת התיאטרון הופיע דיק במחזה "Plasticine" ובמחזה "Sliding With Suzanne" בתיאטרון רויאל קורט. במחזה "ליר" מאת אדוארד בונד שיחק בתיאטרון קרוסיבל בשפילד, והופיע במחזה "School Play" בתיאטרון סוהו. ב-2006 שיחק דיק בשני מחזות בתיאטרון המלכותי הלאומי בלונדון, בתפקיד אנדראה סרטי במחזה "חיי גליליאו" מאת ברטולט ברכט, ובתפקיד דייפר במחזה "האלכימאי". ב-2007 שיחק בתפקיד הראשי בדמות מוצרט במחזה "אמדאוס" מאת פיטר שאפר בתיאטרון קרוסיבל יחד עם ג'ררד מרפי בתפקיד סליירי.
ב-2015 גילם דיק את דמותו של ריצ'רד ריץ' בסדרת הדרמה "וולף הול".
תפקידים בתיאטרון

"Hobson's Choice" – בתפקיד וילי (2016)
"Kursk", תיאטרון יאנג ויק (2009)
"Tinderbox", תיאטרון בוש, לונדון (2008) – בתפקיד פרצ'יק
"אמדאוס", תיאטרון קרוסיבל, שפילד (2007) – בתפקיד מוצרט
"האלכימאי", תיאטרון אוליבייה, התיאטרון הלאומי, לונדון (2006) – דייפר
"חיי גליליאו", תיאטרון אוליבייה, התיאטרון הלאומי, לונדון (2006) – אנדראה סרטי מבוגר
"ליר", תיאטרון קרוסיבל, שפילד (2005) – בנו של הקברן
"Bone", תיאטרון רויאל קורט, לונדון (2004) – ג'יימי
"Plasticine", תיאטרון רויאל קורט, לונדון (2002) – ליוקה
"Sliding With Suzanne", תיאטרון רויאל קורט, לונדון (2001) – לוקה
"School Play", תיאטרון סוהו, לונדון, (2001)
תפקידים ברדיו

"מגרש השדים", רדיו 4 של ה-BBC ‏(2009) - דייר
סדרה קלאסית: "ברנבי רודג'", רדיו 4 של ה-BBC ‏(2014) - סיימון טפרטיט
"גטסבי הגדול", רדיו 4 של ה-BBC ‏(2012) - ניק קרוויי
"Saturday Play: On the Ceiling", רדיו 4 של ה-BBC ‏(2009) - לוטי
"Shattered", רדיו 4 של ה-BBC ‏(2009) -
"The Fever Tree: The Dreadful Day of Judgement" מאת רות רנדל, רדיו 4 של ה-BBC ‏ (2006) - גילי
"Classic Serial: Kipps - the Story of a Simple Soul", רדיו 4 של ה-BBC ‏(2006) - ארתור קיפס
"The Wire: The Colony", רדיו 3 של ה-BBC ‏(2005) - ויני
הערות שוליים

1 2  Interview with Bryan Dick on his role in Amadeus
↑  BBC - Drama Faces - Bryan Dick
↑  Interview with Bryan Dick on BBC website about his role in Amadeus
| --- | --- |
בקרת זהויות :  BNE: XX5523344  GND: 1061847527  ISNI: 0000 0004 4883 0919  LCCN: no2007001073  NKC: xx0152378  VIAF: 29299833   WorldCat (עם VIAF): 29299833
בש קארדאש

| --- | --- |
אין תמונה חופשית
 מידע כללי
 סוג:  מעיין, פארק, קניין תרבותי 
 מיקום:  Aladagh Rural District 
 מדינה:  איראן 
 מידות
 גובה מעל פני הים:  1,189 מ' 
 קואורדינטות:  37°24′41″N 57°18′05″E﻿ / ﻿37.411388888889°N 57.301388888889°E﻿ / 37.411388888889; 57.301388888889
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןבש קארדאש(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןבש קארדאש
 
בש קארדאש (בפרסית: بش‌قارداش) הוא אתר היסטורי, תופעת טבע ואטרקציה תיירותית בחבל בוג'נורד. האתר נמצא ברשימת האתרים בעלי חשיבת היסטורית ותרבותית של הארגון למורשת תרבותית באיראן. ברחבי האתר יש מתקנים רבים וחנויות המשרתים את התיירים והמבקרים הרבים. במקום גם נערכים פסטיבלים רבים ומוצגות תערוכות. מי המעיין של בש קארדאש עשירים במינרלים ונחשבים כבעלי תכונות רפואיות המועילות לבריאות.
האתר מרוחק כ-2 ק"מ מהעיר בוג'נורד שבמחוז צפון ח'וראסאן.
היסטוריה ופולקלור

בתקופה הפרתית והסאסנית, שכן במקום מקדש זורואסטרי. לפי הפולקלור המקומי, המקום נקרא על שם חמישה אחים שהתגוררו בבוג'נורד, והיו מבוקשים על ידי השלטונות בגלל התנגדותם לשלטון האכזר. חמשת האחים ברחו יחד ואנשי הממשל רדפו אחריהם עד למקום. החמישה ביקשו עזרה מאלוהים; לאחר תפילתם, נפערו חמישה פתחים בהר, ומים רותחים פרצו מהם. במשך שנים רבות נבעו המעיינות וסיפקו מים לרוב. מי המעיין בבש קארדאש נובעים מתוך הר סלעי ומתוך חמישה פתחים גדולים וקטנים בתחתית ההר. בתקופה המוקדמת מי המעיין נבעו מהחלק העליון והאמצעי של ההר, וגם כיום יש נביעות ונתיבי מים לאורך ההר.
בתחתית ההר יש תחריט אבן עם המוטו של הדת הזורואסטרית: מחשבות טובות, מילים טובות ומעשים טובים. את התחריט יצר אסמאעיל ג'זמי, צייר ואמן אבן תושב המקום. לדבריו, הוא יצר את תחריט האבן הזה כדי להזכיר ולציין את המורשת הקדומה של המקום. בשנת 2013 הודיעה המועצה האזורית של בוג'ונרד כי תבצע עבודות שיפוץ ושיקום על תחריט האבן (שנוצר ב-1922). בצלע ההר יש מבנה היסטורי שנבנה בהוראת השאה הקאג'ארי נאסר א-דין שאה, שם קבורים כמה מאנשי משפחת שאדלו המפורסמת מבוג'ונרד. את המבנה הקים יאר מוחמד סהאם א-דוולה, הידוע בכינוי "סרדאר מופחם". מול הבריכה הראשית של בש קארדאש ניצב שער שהוקם לפני כחמש מאות שנה.
גלריה

בש קארדאש בתקופה הקאג'ארית
בש קארדאש בתקופת שלטון פהלווי
מבנה סרדאר מופחם
שער הכניסה למבנה סרדאר מופחם
הבריכה בצורת כתר (לפני השיפוץ)
מעיין נובע בבש קארדאש
שער הכניסה מהתקופה הקאג'ארית
המוטו הזורואסטרי מעל המעיין
ראו גם

הארגון למורשת תרבותית באיראן
הערות שוליים

↑  باشگاه خبرنگاران جوان - برگزاری ششمین نمایشگاه صنایع دستی
↑  برگزاری دومین جشنواره ملی زیبایی اسب اصیل ترکمن
↑  "שיקום לוח האבן באתר בש קארדאש", אתר המועצה האזורית, בוג'ונרד, 20.3.2012.
גבריאל טורק

| --- | --- |
אין תמונה חופשית
 לידה:  15 באוגוסט 1917 
 פטירה:  4 בפברואר 1991 (בגיל 73) 
 תפקידים:  אורתופד 
 בן או בת זוג:  ויולה טורק 
 צאצאים:  חנה יבלונקה 
 
גבריאל עם רעייתו ויולה והבת חנה, 1954
גבריאל טוֹרֶק (15 באוגוסט 1917 - 4 בפברואר 1991) היה רופא אורתופד ישראלי, מייסד ומנהלה הראשון של המחלקה האורתופדית במרכז הרפואי האוניברסיטאי סורוקה. ממייסדי בית הספר לרפואה באוניברסיטת בן-גוריון.
ביוגרפיה

טורק החל ללמוד רפואה באירופה אך הורחק מלימודיו בשל חוקי הנומרוס קלאוזוס. בזמן מלחמת העולם השנייה הוחזק בשבי הסובייטי במשך ארבע שנים. לאחר סיום המלחמה, שבה נספו הוריו ושתי אחיותיו, חזר ללמוד רפואה באירופה.
טורק נישא לוויולה, אף היא רופאה במקצועה לאחר שאיבדה את בעלה ומשפחתה בשואה. השניים הצליחו להימלט מסלובקיה ועלו לארץ ישראל ב-1949. בשנת 1959 עבר עם משפחתו לבאר שבע והתגורר בשכונה ד'.
ב-26 באוקטובר 1960 הקים וניהל את המחלקה האורתופדית בבית חולים סורוקה. המחלקה נפתחה עם 25 מיטות, ונחשבה למחלקה גדולה גם בקנה מידה ארצי של אותם ימים. זו הייתה המחלקה שקיבלה את המאושפז הראשון שנרשם בבית החולים החדש, ילד, שאושפז עם שבר ביד.
טורק שימש גם כיושב ראש ועד רופאי בית החולים סורוקה.
יחד עם רעייתו היה בין מייסדי בית הספר לרפואה באוניברסיטת בן-גוריון בבאר שבע.
לטורק שני ילדים, ירום וחנה, ושישה נכדים. בתו, פרופ' חנה יבלונקה, היא היסטוריונית, חוקרת השואה, ראש המחלקה ללימודי מדינת ישראל באוניברסיטת בן-גוריון.
על שמו רחוב בשכונת רמות באר שבע.
הערות שוליים

↑   חוצה ישראל עם קובי מידן, 18 באפריל 2017, (ריאיון עם פרופ' חנה יבלונקה, החל מ-7:30 דקות לאחר תחילת הסרטון), סרטון  באתר יוטיוב
↑  אליהו אגרס, בית-החולים המרכזי של קופת-חולים בבירת הנגב - מוכן לפתיחתו, דבר, 15 באוקטובר 1959
↑  הסכסוך בקופ"ח התלקח מחדש, מעריב, 7 באפריל 1966
↑  "נכנסו למחנה 333 נשים ויצאנו 333 נשים בחיים", באתר ynet, 24 באפריל 2017
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ק דאלרימפל

ג'ון סטיוארט "ג'ק" דאלרימפל (באנגלית: John Stewart "Jack" Dalrymple; נולד ב-16 באוקטובר 1948) הוא פוליטיקאי אמריקאי, איש עסקים שכיהן כמושל דקוטה הצפונית החל מ-7 בדצמבר 2010 עד 15 בדצמבר 2016.
חיים אישיים

ג'ק דאלרימפל נולד ב-16 באוקטובר 1948 במיניאפוליס, מינסוטה. הוא בילה בילדותו הרבה זמן בעבודות חקלאיות עם משפחתו באדמות דקוטה הצפונית, ומכאן הקשר שלו למדינה צפון דקוטה.
קריירה פוליטית > בבית הנבחרים של דקוטה הצפונית

בשנת 1984 נבחר לבית המחוקקים של דקוטה הצפונית. הוא נבחר מחדש לבית הנבחרים 7 פעמים נוספות ברציפות, בשנים 1986, 1988, 1990, 1992, 1994, 1996, 1998. בשנת 2000 עזב את בית הנבחרים ומונה לסגן מושל דקוטה הצפונית. בכך חתם דאלרימפל כהונה בת 15 שנים בבית הנבחרים.
קריירה פוליטית > סגן מושל דקוטה הצפונית

בשנת 2000 נבחר על ידי מושל דקוטה הצפונית ג'ון הובן לתפקיד סגן המושל. הוא נבחר מחדש לתפקיד בשנים 2004 וב-2008.
קריירה פוליטית > מושל דקוטה הצפונית

דאלרימפל נבחר לתפקיד לאחר התפטרותו של המושל ג'ון הובן עקב בחירתו לסנאט של ארצות הברית כנציג דקוטה הצפונית.
בשנת 2012, ניצח דאלרימפל את המתמודד הדמוקרטי ראיין טיילור בבחירות הכלליות לכהונה מלאה כמושל.
ב-24 באוגוסט 2015, הודיע דאלרימפל כי הוא לא יתמודד מחדש בבחירות לתפקיד מושל דקוטה הצפונית 2016.
ב-15 בדצמבר 2016 סיים את תפקידו כמושל דקוטה הצפונית. דאג בורגום החליף אותו בתפקיד.
ראו גם

דקוטה הצפונית
ג'וזף קארנה

| --- | --- |
 לידה:  17 באפריל 1782 פנזאנס, הממלכה המאוחדת 
 פטירה:  12 באוקטובר 1858 (בגיל 76) 
 פרסים והוקרה:  עמית החברה המלכותית 
 
ג'וזף קארנה (Joseph Carne;‏ 1782 – 1858) היה גאולוג ותעשיין בריטי.
ראשית חייו

ג'וזף קארנה נולד ב-17 באפריל 1872, בפנזנס, שבקורנוול, בריטניה. בנם הבכור של ויליאם קארנה, בנקאי, ואשתו אנה קארנה, מהלסטון. הוא התחנך בבית ובבית הספר בקינשאם, ליד בריסטול. אחד מארבעת אחיו הצעירים היה הסופר והנוסע ג'ון קארנה. מגיל צעיר קארנה גילה עניין במינרלוגיה ובגאולוגיה. הוא נהג להסתובב במכרות הנחושת ואסף דגימות של מינרלים נדירים יותר, שהכורים שמחו למכור במחירים נמוכים, ובכך יצר את גרעין לאוסף המינרלוגי שלו.
ב־23 במרץ 1808 התחתן עם מרי תומאס, בתו של ויליאם תומאס מקדווילי. לאחר נישואיו התגורר תקופה קצרה בפנזנס, ובשנת 1808 הוא עבר לפילק כשמונה למנהל עבודות ההתכה של חברת הנחושת קורניש בהייל. יכולותיו העסקיות היו טובות, ובמהירות הצליח בתפקידו. שבעה משמונת ילדיו (שני בנים וחמש בנות) נולדו בביתו בחברת הנחושת, לפני שהתפטר מתפקידו כמנהל (אך נשאר משקיע בעסקים כמו אביו) וחזר לפנזנס.